**OSKAR LUTSU PALAMUSE GÜMNAASIUMI GÜMNAASIUMIASTME ÕPPEKAVA**

*kinnitatud direktori 29.10.2015 käskkirjaga nr 1-1/15*

*muudetud direktori 22.08.2017 käskkirjaga nr 1-1/15*

*muudetud direktori 30.08.2019 käskkirjaga nr 1-1/11  
 muudetud direktori 17.08.2020 käskkirjaga nr 1-1/14*

**ÜLDOSA**

**§ 1. Üldsätted**

(1) Oskar Lutsu Palamuse Gümnaasiumi (edaspidi „kool“) õppekava on kooli gümnaasiumiastme õppe- ja kasvatustegevuse alusdokument.

(2) Kooli õppekava on koostatud lähtuvalt gümnaasiumi riiklikust õppekavast ja kooli arengukavast, pidades silmas piirkonna vajadusi, kooli töötajate, vanemate ja õpilaste soove ning vaimseid ja materiaalseid ressursse.

3) Kooli õppekava koostamise ja arendamise demokraatliku korralduse eest vastutab gümnaasiumi direktor. Kooli õppekava kehtestab direktor. Muudatused kooli õppekavas esitatakse enne kehtestamist arvamuse avaldamiseks kooli hoolekogule, õpilasesindusele ja õppenõukogule.

(4) Kooli õppekavas on üldosa ning lisadena õppeainete kohustuslike kursuste, valikkursuste ja valikõppeainete ainevaldkonniti koondatud kavad.

(5) Kooli õppekava terviktekst on kättesaadav veebilehel www.palamuse.edu.ee ja kooli raamatukogus.

(6) Kooli õppekava üldosas esitatakse:

1) üldsätted

2) kooli õppekava aluseks olevad väärtused, kooli eripära ning õppe- ja kasvatuseesmärgid ja – põhimõtted;

3) õppekorraldus: õppe ja kasvatuse korralduse üldised alused; õppekeskkond; ajakasutus; õpilase õppekoormuse kujundamise põhimõtted; haridusliku erivajadusega õpilaste õppe korraldus; õppeainete vahelise lõimingu põhimõtted; uurimistööde korraldus;

4) üldpädevuste kujundamiseks ja õppekeskkonna mitmekesistamiseks kavandatud tegevused;  
5) hindamise ja gümnaasiumi lõpetamise korraldus;  
6) õpilaste teavitamise ja nõustamise ning karjääriõppe, sh karjääriinfo ja- nõustamise korraldamine;

7) õpetajate koostöö ja töö planeerimise põhimõtted;  
8) kooli õppekava uuendamise ja täiendamise kord.

(7) Ainevaldkonniti koondatud ainekavades esitatakse :

1. Õppe- eesmärgid
2. Õppeaine kirjeldus
3. Õppesisu
4. Õpitulemused
5. Füüsiline õpikeskkond
6. Hindamine
7. Lõiming
8. Üldpädevuste kujundamine ainevaldkonna õppeainetes
9. Läbivate teemade käsitlemine

(8) Käesoleval õppeaastal kasutatav õppekirjandus kinnitatakse direktori käskkirjaga 1.septembriks.

**§ 2. Oskar Lutsu Palamuse Gümnaasiumi gümnaasiumiastme õppekava aluseks olevad väärtused, kooli eripära ning õppe- ja kasvatuseesmärgid ning - põhimõtted**

(1) **Gümnaasiumihariduse alusväärtused**

1) Gümnaasiumihariduses toetatakse võrdsel määral õpilase vaimset, füüsilist, kõlbelist, sotsiaalset ja emotsionaalset arengut ning tema individuaalsetest eripäradest ja isiklikest huvidest tulenevate haridusvajaduste rahuldamist. Gümnaasium loob igale õpilasele võimalused tema võimete maksimaalseks arenguks õpilase eelistusi arvestades, loovaks eneseteostuseks, teaduspõhise maailmapildi kinnistumiseks ning emotsionaalse, sotsiaalse ja kõlbelise küpsuse saavutamiseks.

2) Gümnaasium jätkab põhikoolis toimunud väärtuskasvatust, kujundades eelkõige väärtushoiakuid ja -hinnanguid, mis on isikliku õnneliku elu ja ühiskonna eduka koostoimimise aluseks. Tähtsustatakse väärtusi, mis aitavad kaasa ühiskonna inimvara ning riigi majanduse arengule.

3) Riiklikus õppekavas oluliseks peetud väärtused tulenevad „Eesti Vabariigi põhiseaduses”, ÜRO inimõiguste ülddeklaratsioonis, lapse õiguste konventsioonis ning Euroopa Liidu alusdokumentides nimetatud eetilistest põhimõtetest. Alusväärtustena tähtsustatakse üldinimlikke väärtusi (ausus, hoolivus, aukartus elu vastu, õiglus, inimväärikus, lugupidamine enda ja teiste vastu) ja ühiskondlikke väärtusi (vabadus, demokraatia, austus emakeele ja kultuuri vastu, patriotism, kultuuriline mitmekesisus, sallivus, keskkonna jätkusuutlikkus, õiguspõhisus, solidaarsus, vastutustundlikkus ja sooline võrdõiguslikkus).

4) Gümnaasiumiharidus on jätkuks põhiharidusele uue põlvkonna sotsialiseerumisel, mis rajaneb eesti kultuuri traditsioonidel, Euroopa ühisväärtustel ning maailma kultuuri ja teaduse saavutustel. Gümnaasiumihariduse omandanud vaimselt, sotsiaalselt, emotsionaalselt, kõlbeliselt ja füüsiliselt küpsed inimesed tagavad Eesti ühiskonna sotsiaalse, kultuurilise, majandusliku ja ökoloogilise arengu jätkusuutlikkuse.

(2) **Koolis oluliseks peetavad alusväärtused**

1) Õppimise ja hariduse väärtustamine

Kiiresti muutuvas ühiskonnas saab toime tulla pideva enesetäiendamisega olles valmis elukestvaks õppimiseks, seejuures on oluline arendada õpilaste enesemääratlusoskust ja ettevõtlikkust.

2) Viisakas käitumine

Olla ja elada nii, et ei kahjusta ennast ja teisi. Viisaka käitumisega loome turvalise keskkonna.

Olla salliv ja tolerantne erinevuste suhtes, vastastikune sallivus ja paindlikkus omavahelistes suhetes on oluline ühiste eesmärkide saavutamisel.

3) Loovus

Loovuse arendamine läbi erinevate õppeainete, huvitegevuse ja projektide. Eneseväljendusoskuste kujundamine. Uute ideede ja mõtete väärtustamine.

4) Sotsiaalsus ja koostöö

Meeskonnatööoskuste arendamine õppeprotsessis ja tunnivälistes tegevustes, õpilaste suunamine koostööle.

(3) **Õppe- ja kasvatuseesmärgid**

1) **Gümnaasiumi sihiseade**

1. Gümnaasiumil on nii hariv kui ka kasvatav ülesanne. Gümnaasiumi ülesanne on noore ettevalmistamine toimimiseks loova, mitmekülgse, sotsiaalselt küpse, usaldusväärse ning oma eesmärke teadvustava ja saavutada oskava isiksusena erinevates eluvaldkondades: partnerina isiklikus elus, oma kultuuri kandja ja edendajana, tööturul erinevates ametites ja rollides ning oma ühiskonna ja looduskeskkonna jätkusuutlikkuse eest vastutava kodanikuna.

2. Õpetuse ja kasvatuse põhitaotlus on, et õpilased leiaksid endale huvi- ja võimetekohase tegevusvaldkonna, millega siduda enda edasine haridustee. Gümnaasiumi ülesanne on luua tingimused, et õpilased omandaksid teadmised, oskused ja väärtushoiakud, mis võimaldavad jätkata tõrgeteta õpiteed kõrgkoolis või gümnaasiumijärgses kutseõppes.

3. Nende ülesannete täitmiseks ja eesmärkide saavutamiseks keskendutakse:

3.1. õpilaste iseseisvumisele, oma maailmapildi kujunemisele ja valmisolekule elus toime tulla;  
3.2. adekvaatse enesehinnangu kujunemisele;  
3.3. iseseisva õppimise ja koostööoskuste arendamisele;  
3.4. edasise haridustee võimaluste tutvustamisele ja hindamisele;  
3.5. kodanikuoskuste, -aktiivsuse ja -vastutuse väljakujunemisele.

4. Teadmiste, väärtushinnangute ja praktiliste oskuste omandamine ja arendamine toimub kogu kooli õppe- ja kasvatusprotsessi, kodu ja kooli koostöö ning õpilase vahetu elukeskkonna ühistoime tulemusena.

5. Kool seisab eesti rahvuse, keele ja kultuuri säilimise ja arengu eest, seepärast pööratakse gümnaasiumi õpetuses ja kasvatuses erilist tähelepanu eesti keele õppele.

2) **Kooli õppe ja kasvatuse üldeesmärk**

Kooli õppe ja kasvatuse üldeesmärk on isiksuse kujunemine, kes on loov ja ettevõtlik, valmis elukestvaks õppimiseks, on viisakas ja salliv erinevuste suhtes ning oskab teha koostööd.

3) **Kooli õppe- ja kasvatustöö eesmärgid lähtuvalt kooli eripärast**

1. paikkonna ajaloolis-kultuurilise tausta lõimimine õppe- ja kasvatustegevusse läbi kooli

traditsioonide säilitamise, tunnivälise tegevuse ja koostöö erinevate kohalike asutustega;

2. looduslähedase maakoolina pakkuda mitmekülgseid võimalusi õppida loodust tundma

looduse keskel;

3. tervist edendava koolina kujundada õpilastes tervislikke eluviise väärtustavat elustiili.

4) **Kooli õppe ja kasvatuse põhimõtted**

1. luuakse tingimused iga õpilase arengu toetamiseks;

2. tähtsustatakse õpilase õpihuvi hoidmist ja toetamist;

3. õppe- ja kasvatusprotsess pakub mitmekesiseid õpikogemusi, õpetus on süsteemne ja terviklik, õpetuslik ja kasvatuslik aspekt on tasakaalustatud;

4. õppimisel-õpetamisel on keskne probleemide tõstatamine ja lahendamine, küsimuste esitamine ja neile vastuste leidmine, õppetegevuse seostamine igapäevaeluga;

5. õppe- ja kasvatusprotsessis pööratakse läbivalt tähelepanu meie ajaloolis- kultuurilisele taustale seostades seda nii tunni- kui tunnivälise tegevusega.

**§ 3. Õppekorraldus**

(1) **Õppe ja kasvatuse korralduse üldised alused**

1) Õppe ja kasvatuse korraldus lähtub gümnaasiumi riiklikus õppekavas esitatud nõuetest.

2) Gümnaasiumi õppekavas käsitatakse õppimist õpilase aktiivse ja sihipärase tegevusena, mis on suunatud tajutava informatsiooni mõtestamisele ja tõlgendamisele vastastikuses toimes teiste õpilaste, õpetajate, vanemate ja üldisema elukeskkonnaga, toetudes juba olemasolevatele teadmisstruktuuridele.

3) Õppimises on kesksel kohal õpilaste aktiivne teadmiste konstrueerimise protsess. Selleks tuleb gümnaasiumi õppe- ja kasvatustegevusega luua õppekeskkond, mis soodustab iseseisvat õppimist, sealhulgas vajalike õppimisoskuste kujunemist. Õppe- ja kasvatustegevuses tuleb õpilastel lasta seada oma sihid, õppida töötama nii iseseisvalt kui ka kollektiivselt ning anda õpilastele võimalus leida erinevaid töömeetodeid katsetades neile sobivaim õpistiil.

(2) **Õppekeskkond**

1) Õppekeskkonnana mõistetakse õpilasi ümbritseva vaimse, sotsiaalse ja füüsilise keskkonna kooslust, milles õpilased arenevad ja õpivad.

2) Gümnaasium korraldab õppe, mis kaitseb ning edendab õpilaste vaimset ja füüsilist tervist. Õppekoormus vastab õpilase jõuvarudele.

3) Sotsiaalse ja vaimse keskkonna kujundamisel osaleb kogu koolipere. Õppekeskkond toetab õpilase arenemist iseseisvaks ja aktiivseks õppijaks, kannab õppekava alusväärtusi ja oma kooli vaimsust ning säilitab ja arendab edasi paikkonna ja koolipere traditsioone.

4) Sotsiaalse ja vaimse keskkonna kujundamisel:

1. luuakse vastastikusel lugupidamisel ja üksteise seisukohtade arvestamisel põhinevad ning kokkuleppeid austavad suhted õpilaste, vanemate, õpetajate, kooli juhtkonna ning teiste õpetuse ja kasvatusega seotud osaliste vahel;  
2. koheldakse kõiki õpilasi eelarvamusteta, õiglaselt ja võrdõiguslikult, austades nende eneseväärikust ning isikupära;  
3. jagatakse asjakohaselt ja selgelt otsustusõigus ja vastutus;  
4. märgatakse ja tunnustatakse kõigi õpilaste pingutusi ja õpiedu; hoidutakse õpilaste *sildistamisest* ja nende eneseusu vähendamisest;  
5. ennetatakse õpilastevahelist vägivalda ja kiusamist;  
6. ollakse avatud vabale arvamusvahetusele, sealhulgas kriitikale;  
7. luuakse õpilastele võimalusi näidata initsiatiivi, osaleda otsustamises ning tegutseda nii üksi kui ka koos kaaslastega;  
8. luuakse õhkkond, mida iseloomustab abivalmidus ning üksteise toetamine õpi- ja eluraskuste puhul;  
9. luuakse õhkkond, mis rajaneb inimeste usalduslikel suhetel, sõbralikkusel, tolerantsusel ja heatahtlikkusel;  
10. korraldatakse koolielu inimõigusi ja demokraatiat austava ühiskonna mudelina, mida iseloomustavad kooliperes jagatud ja püsivad alusväärtused ning heade ideede ja positiivsete uuenduste toetamine;  
11. korraldatakse koolielu lähtudes rahvusliku, rassilise ja soolise võrdõiguslikkuse põhimõtetest.

5) Füüsilist keskkonda kujundades jälgib gümnaasium, et:

1. kasutatavate rajatiste ja ruumide sisustus ning kujundus on õppe seisukohast otstarbekas;  
2. õppes on võimalik kasutada internetiühendusega arvutit ja esitlustehnikat ning õpilastel on võimalus kasutada raamatukogu;  
3. kasutatavate rajatiste ja ruumide sisustus on turvaline ning vastab tervisekaitse- ja ohutusnõuetele;  
4. ruumid, sisseseade ja õppevara on esteetilise väljanägemisega;  
5. kasutatakse eakohast ning individuaalsele eripärale kohandatavat õppevara, sealhulgas nüüdisaegseid info- ja kommunikatsioonitehnoloogiatel põhinevaid õppematerjale ja -vahendeid;  
6. on olemas kehalise tegevuse ning tervislike eluviiside edendamise võimalused nii koolitundides kui ka tunniväliselt.

6) Õpet võib korraldada ka väljaspool kooli ruume (sealhulgas kooliõues, looduses, muuseumides, arhiivides, keskkonnahariduskeskustes, ettevõtetes ja asutustes) ning virtuaalses õppekeskkonnas (lisa 20).

(3) **Ajakasutus**

1) Õppeaasta pikkuse, õpilaste õppekoormuse ja tunnijaotusplaani

koostamisel võetakse aluseks „Põhikooli- ja gümnaasiumiseaduses“ ning „Gümnaasiumi

riiklikus õppekavas“ sätestatud nõuded.

2) Õppeaasta koosneb kolmest trimestrist, milles on 175 õppepäeva. Lõpuklassis on õppeaasta pikkuseks vähemalt 185 õppepäeva.

Lõpueksami toimumise päeval ja vähemalt kahel päeval enne seda õppetunde ei toimu. Lõpueksami toimumise päev ja sellele eelnevad kaks päeva

arvatakse õppepäevade hulka.

1. Oskar Lutsu Palamuse Gümnaasiumis toimub õppetöö statsionaarses õppevormis.

2. Õppetöö viiakse läbi traditsioonilise aineõppe süsteemis kursustena.

3. Õpilase minimaalne õppekoormus gümnaasiumi jooksul on 96 kursust.

4. Gümnaasiumi õppekava läbimiseks on arvestatud 3 õppeaastat.

5. Õppetunni pikkus on 45 minutit.

3) Õppe- ja kasvatustöö peamiseks vormiks on õppetund, kuid õppetöö võib toimuda ka teistes õppevormides ( paaristund, õppekäik, projektitöö, iseseisev töö, õppepäev jne).

4) Õppetöö mitmekesistamiseks toimuvad tegevused projekti-, õues- ja muuseumiõppe ning ekskursioonide ja õppekäikude näol planeeritakse vastavalt võimalustele vähemalt riiklikus õppekavas ettenähtud mahus (lisa 20).

### (4) Ainevaldkonnad ja õppeained

Kooli õppekavas on esitatud järgmised kohustuslike kursuste, valikkursuste ja valikõppeainete ainekavad:

1) keel ja kirjandus (lisa 1):

kohustuslikud õppeained – eesti keel, kirjandus;

Eesti keele kohustuslikud kursused:

„Praktiline eesti keel I“, „Praktiline eesti keel II“, „Praktiline eesti keel III“, „Keel ja ühiskond“, „Meedia ja mõjutamine“, „Teksti keel ja stiil“;

valikkursused: „ Kõne ja väitlus“ (kohustuslik), „Tekstist tekstini“ (riigieksamiks ettevalmistav kursus).

Kirjanduse kohustuslikud kursused: „Kirjandusteose analüüs ja tõlgendamine“ , „Kirjandus antiigist 19. sajandini“, „Kirjanduse põhiliigid ja - žanrid“, „20.sajandi kirjandus“, „Uuem kirjandus“;

valikkursused (kohustuslikud): „Müüt ja kirjandus”, „Kirjandus ja ühiskond”, „Kirjandus ja film“.

 2) võõrkeeled (lisa 2):

B2 keeleoskustasemel võõrkeelt, kus lisaks kohustuslikele kursustele on kaks valikkursust, B1 keeleoskustasemel võõrkeelt, kus lisaks kohustuslikele kursustele on neli valikkursust;

B2 keeleoskustasemel õpitakse inglise keel, B1 keeleoskustasemel vene võ saksa keelt;

Inglise keele ( B2) kohustuslikud kursused:

„Üldkeel 1“, „Üldkeel 2“, „Üldkeel 3“, Praktiline kirjakeel 1“, „Praktiline kirjakeel 2“, „Praktiline kirjakeel 3“, „Eneseteostus ja töise elutee planeerimine“;

valikkursused: „Reisimine ja reisikorraldus“, „Ekskursioonid ja giiditöö“, „Inglise keel ja meedia“, „Inglise keele suuline eneseväljendus (I- II) “, „Inglise keel kui rahvusvaheline keel“, „Inglise keele riigieksamikursus“.

Saksa keele (B1) kohustuslikud kursused:

„ Eesti ja maailm“ (I), „Eesti ja maailm“ (II), „Inimene ja ühiskond“ (III), „Haridus ja töö“( IV), „Haridus ja töö“( V), „Keskkond ja tehnoloogia“ (VI), „Keskkond ja tehnoloogia“ (VII), „Kultuur ja looming“( VIII), „Inimene ja ühiskond“(IX);

valikkursused: „Saksa keel ja kultuur“ (I-III), „Saksa keel suhtluskeelena“(I-III).

Vene keele (B1) kohustuslikud kursused:

„Eesti ja maailm“, „Kultuur ja looming“, „Keskkond ja tehnoloogia“, „Haridus ja töö“, „Inimene ja ühiskond“ (kokku 9 kursust);

valikkursused: „Vene keele suhtluskeel“ I-III.

3) matemaatika (lisa 3):

kohustuslik – kitsas matemaatika või lai matemaatika;

Kitsa matemaatika kohustuslikud kursused:

„Arvuhulgad. Avaldised. Võrrandid ja võrratused", „Trigonomeetria", „Vektor tasandil. Joone võrrand", „Tõenäosus ja statistika", „Funktsioonid I", „Funktsioonid II", „Tasandilised kujundid. Integraal", „Stereomeetria";

valikkursus- „Kitsa matemaatika riigieksamiks ettevalmistamise kursus“.

Laia matemaatika kohustuslikud kursused : „Arvuhulgad. Avaldised", „Võrrandid ja võrrandisüsteemid", „Võrratused. Trigonomeetria I", „Trigonomeetria II", „Vektor tasandil. Joone võrrand", „Tõenäosus, statistika", „Funktsioonid I. Arvjadad", „Funktsioonid", „Funktsiooni piirväärtus ja tuletis", „Tuletise rakendused", „Integraal. Planimeetria kordamine", „Geomeetria I", „Geomeetria II", „Matemaatika rakendused, reaalsete protsesside uurimine";

valikkursus- „Loogika“.

 4) loodusained (lisa 4):

kohustuslikud õppeained – bioloogia, geograafia (loodusgeograafia), keemia, füüsika;

Bioloogia kohustuslikud kursused- 4 kursust;

valikkursused - „Rakendusbioloogia“, „Loodusteadused, tehnoloogia ja ühiskond“, „Keskkonnaökoloogia“.

Keemia kohustuslikud kursused- „Keemia alused“, „Anorgaanilised ained“, „Orgaanilised ained“;

valikkursused- „Keemiliste protsesside seaduspärasused”, „Elementide keemia“, „Elu keemia”.

Geograafia (loodusgeograafia) kohustuslikud kursused: „Maa kui süsteem“, „Loodusvarad ja nende kasutamine“;

valikkursused - „Geoinformaatika”.

Füüsika kohustuslikud kursused- „Füüsikalise looduskäsitluse alused“, „Mehaanika“, „Elektromagnetism“, „Energia“, „Mikro- ja megamaailma füüsika“;

valikkursused – „Teistsugune füüsika“, „Rakenduste loomise ja programmeerimise alused”.

5) sotsiaalained (lisa 5):

kohustuslikud õppeained – ajalugu, ühiskonnaõpetus, inimeseõpetus, geograafia (inimgeograafia);

Ajaloo kohustuslikud kursused- „Üldajalugu“, „Eesti ajalugu I (kuni 16. ja 17. sajandi vahetuseni)“, „Eesti ajalugu II (kuni 19. sajandi lõpuni)“, „Lähiajalugu I – Eesti ja maailm 20. sajandi esimesel poolel“, „Lähiajalugu II – Eesti ja maailm 20. sajandi teisel poolel“, „Lähiajalugu III – 20. sajandi arengu põhijooned: Eesti ja maailm“;

valikkursused – „Üldajalugu – maailma ajalugu: tsivilisatsioonid väljaspool Euroopat”, „Üldajalugu – Euroopa maade ja Ameerika Ühendriikide ajalugu”.

Ühiskonnaõpetuse kohustuslikud kursused - „Ühiskonna areng ja demokraatia“, „Majandus ja maailmapoliitika“.

Inimeseõpetuse kohustuslik kursus - „Perekonnaõpetus“;

valikkursus- „Psühholoogia”.

Geograafia (inimgeograafia) kohustuslik kursus - „Rahvastik ja majandus“.

Sotsiaalaine valdkonda kuuluvad valikkursused: „Globaliseeruv maailm“.

6) kunstiained (lisa 6):

kohustuslikud õppeained – muusika 3 kursust, kunst 2 kursust;

valikkursused - „Loodus ja kunst“.

 7) kehaline kasvatus (lisa 7):

kohustuslik õppeaine – kehaline kasvatus 5 kursust;

valikkursused – „Kehalised võimed ja liikumisoskused”, „Liikumine välistingimustes”, „ Pallimängud“.

 8) usundiõpetuse valikkursused (lisa 8) – valikõppeaine „Usundiõpetus“ kursused „Inimene ja religioon”, „Eesti usuline maastik”;

 9) riigikaitse valikkursused (lisa 9) – valikõppeaine „Riigikaitse” kursused „Riigikaitse”, „Praktiline õpe välilaagris”;

10) majandus- ja ettevõtlusõppe valikkursused (lisa 10) – valikõppeaine „Majandus- ja ettevõtlusõpe“;

 11) filosoofia valikkursused (lisa 11) –

valikõppeaine „Filosoofia“ kursused :„Sissejuhatus filosoofilisse mõtlemisse“, „Tänapäeva filosoofilised küsimused“;

12) valikõppeaine „ Uurimistöö alused“ (lisa12);

13) valikõppeaine „Meediaõpetus“ kursused: „Trükimeedia“ ja „Raadio, televisioon, uus meedia“ (lisa 13);

14) valikõppeaine „Kultuurilugu“ (lisa 14);

15) valikõppeaine „Joonestamine“ 2 kursust ( lisa 15);

16) valikõppeaine „Informaatika“ (lisa 16);

17) valikõppeaine „Paikkonna ajalugu ja turismigeograafia“ ( lisa 17);

18) valikõppeaine „Õpioskused“ (lisa 18);

19) valikõppeaine „Karjääriõpetus“ (lisa 19);

20) valikõppeaine „Usundilugu“ (lisa 25).

(5) **Õppeainete kohustuslikud kursused**

1) **Riikliku õppekava järgi:**

 1. Keel ja kirjandus:

1.1. eesti keel– 6 kursust;  
1.2. kirjandus – 5 kursust.

 2. Võõrkeeled:

2.1. eesti keel teise keelena gümnaasiumis, kus kooli õppekava kohaselt õpitakse eesti keelt teise keelena, ning õpilaste puhul, kes on põhihariduse omandanud eesti keelest erineva õppekeelega – 9 kursust;  
2.2. B2 keeleoskustasemel võõrkeel – 5 kursust;  
2.3. B1 keeleoskustasemel võõrkeel – 5 kursust.

3. Matemaatika:

3.1. kitsas matemaatika – 8 kursust või  
3.2. lai matemaatika – 14 kursust.

4. Loodusained:

4.1. bioloogia – 4 kursust;  
4.2. geograafia (loodusgeograafia) – 2 kursust;  
4.3. keemia – 3 kursust;  
4.4. füüsika – 5 kursust.

5. Sotsiaalained:

5.1. ajalugu – 6 kursust;  
5.2. ühiskonnaõpetus – 2 kursust;  
5.3. inimeseõpetus – 1 kursus;  
5.4. geograafia (inimgeograafia) – 1 kursus.

 6. Kunstiained:

 6.1. muusika – 3 kursust;  
 6.2. kunst – 2 kursust.

 7. Kehaline kasvatus: kehaline kasvatus – 5 kursust.

8. Uurimistöö alused – 1 kursus.

2) **Gümnaasium võimaldab õpilastele valikkursusi valdkonniti vähemalt järgmises mahus**:

1. keel ja kirjandus – 4 kursust;  
2. võõrkeeled – 6 kursust;  
3. matemaatika – gümnaasium võimaldab laia matemaatika õpet 14 kursuse ulatuses;  
4. loodusained – 8 kursust;  
5. sotsiaalained – 7 kursust;  
6. kehaline kasvatus – 2 kursust;  
7. usundiõpetus, usundilugu – 3 kursust;  
8. riigikaitse – 2 kursust;  
9. majandus- ja ettevõtlusõpe – 2 kursust;  
10. *kehtetu (alates 01.09.2017)*

(6) **Õpilase õppekoormuse kujundamise põhimõtted**

1) Tunnijaotusplaani koostamise aluseks on gümnaasiumi riiklikus õppekavas esitatud kohustuslike ning valikkursuste minimaalne arv ja loetelu.

2) Õpilase õppekoormus gümnaasiumi jooksul on 96 kursust ( 1 kursus on 35 õppetundi).

3) Õpilase minimaalse kohustusliku õppekoormuse hulka arvestatakse valikkursusena õpilasuurimus või praktiline töö, mille maht on 1 kursus.

4) Õpilase õppekoormusesse kuuluvad järgmised kohustuslikud kursused, sh arvestades võimalust valida kitsa või laia matemaatika vahel ning kooli poolt kohustuslikud kursused:

keel ja kirjandus- 4 kursust; võõrkeeled- 6 kursust

**Kohustuslike kursuste loend:**

|  |  |  |  |  |
| --- | --- | --- | --- | --- |
|  | **KURSUSEID** | *Kursuste arv klassiti* | | |
| **KOHUSTUSLIKUD KURSUSED** | **KOKKU** | *X* | *XI* | *XII* |
| Eesti keel | **6+1** | *2* | *2* | *2+1* |
| Kirjandus | **5+3** | *2+1* | *2+1* | *1+1* |
| Võõrkeel B2 (inglise) | **5+2** | *2+1* | *2* | *1+1* |
| Võõrkeel B1 (saksa/vene) | **5+4** | *3* | *2+1* | *0+3* |
| Bioloogia | **4** | *-* | *2* | *2* |
| Loodusgeograafia | **2** | *1* | *-* | *1* |
| Keemia | **3** | *2* | *1* |  |
| Füüsika | **5** | *2* | *2* | *1* |
| Ajalugu | **6** | *3* | *2* | *1* |
| Ühiskonnaõpetus | **2** | *-* | *2* | *-* |
| Inimeseõpetus | **1** | *-* | *-* | *1* |
| Inimgeograafia | **1** | *1* | *-* | *-* |
| Muusikaajalugu | **3** | *1* | *1* | *1* |
| Kunstiajalugu | **2** | *-* | *-* | *2* |
| Kehaline kasvatus | **5** | *2* | *2* | *1* |
| Õpilasuurimus | **1** | *-* | *1* | *-* |
| Uurimistöö alused | **1** | *-* | *1* | *-* |
| **KOKKU** | **67** |  |  |  |
| Matemaatika (kitsas kursus/lai kursus) | **8 / 14** | *3 / 5* | *3 / 5* | *2 / 4* |
| KOKKU kitsa matemaatikaga | **75** | *26* | *27* | *22* |
| KOKKU laia matemaatikaga | **81** | *28* | *29* | *24* |

**Kooli poolt pakutavad valikõppeainete ja – kursuste loend:**

|  |  |  |  |  |
| --- | --- | --- | --- | --- |
| **VALIKKURSUSED** | **KOKKU** | *X* | *XI* | *XII* |
| Saksa keel ja kultuur (vene keelt B1 keelena õppijatele) | **3** | *1* | *1* | *1* |
| Vene keel - "Vene keele suhtluskeel“ (Vene keelt B1 keelena õppijatele) | **3** | *1* | *1* | *1* |
| Saksa keel - "Saksa keel suhtluskeelna" (Saksa keelt B1 keelena õppijatele) | **3** | *1* | *1* | *1* |
| Majandus ja ettevõtlusõpetus | **2** | *1* | *1* |  |
| Usundiõpetus | **2** | *1* | *1* |  |
| Inglise keele suuline eneseväljendus. (Identiteet ja inimeste vahelised suhted // Inimene ja ühiskond. Eesti ja maailm. ) | **2** | *1* | *1* |  |
| Joonestamine | **2** | *1* | *1* |  |
| Usundilugu | **1** | *1* |  |  |
| Meedia I (trükimeedia) | **1** | *1* |  |  |
| Õpioskused | **1** | *1* |  |  |
| Kultuurilugu | **1** | *1* |  |  |
| Reisimine, reisikorraldus. (Inglise keeles) | **1** | *1* |  |  |
| Kunstiõpetus. Loodus ja kunst | **1** | *1* |  |  |
| Elementide keemia | **1** | *1* |  |  |
| Loodusteadused, tehnoloogia ja ühiskond | **1** | *1* |  |  |
| Keskkonnaökoloogia | **1** | *1* |  |  |
| Loogika | **1** | *1* |  |  |
| Üldajalugu – maailma ajalugu: tsivilisatsioonid väljaspool Euroopat | **1** | *1* |  |  |
| Üldajalugu – Euroopa maade ja Ameerika Ühendriikide ajalugu | **1** | *1* |  |  |
| Sissejuhatus filosoofilisse mõtlemisse | **1** | *1* |  |  |
| Kehaline kasvatus - Liikumine välistingimustes (P/T) | **1** | *1* |  |  |
| Riigikaitse | **2** |  | *2* |  |
| Autoõpetus (10.-12. klass) | **1** |  | *1* |  |
| Meedia II (TV, raadio, uus meedia) | **1** |  | *1* |  |
| Informaatika | **1** |  | *1* |  |
| Ekskursioonid ja giiditöö (Inglise keeles) | **1** |  | *1* |  |
| Inglise keel ja meedia (Inglise keeles) | **1** |  | *1* |  |
| Paikkonna ajalugu ja turismigeograafia | **1** |  | *1* |  |
| Kehaline kasvatus – pallimängud | **1** |  | *1* |  |
| Geoinformaatika | **1** |  | *1* |  |
| Keemiliste protsesside seaduspärasused | **1** |  | *1* |  |
| Rakenduste loomise ja programmeerimise alused | **1** |  | *1* |  |
| Psühholoogia | **1** |  | *1* |  |
| Inimene ja õigus | **1** |  | *1* |  |
| Kehaline kasvatus - Kehalised võimed ja liikumisoskused | **1** |  |  | *1* |
| Karjääriõpetus | **1** |  |  | *1* |
| Inglise keel kui rahvusvaheline keel (Inglise keeles) | **1** |  |  | *1* |
| Kunstiõpetus. Arhitektuurist kaasaegse installatsioonini | **1** |  |  | *1* |
| Rakendusbioloogia | **1** |  |  | *1* |
| Teistsugune füüsika | **1** |  |  | *1* |
| Globaliseeruv maailm | **1** |  |  | *1* |
| Tänapäeva filosoofilised küsimused | **1** |  |  | *1* |
| Ettevalmistuskursused riigieksamiteks (lai/kitsas matemaatika, inglise keel, eesti keel) | **4** |  |  | *4* |

5) Kohustuslike kursuste, valikkursuste ja valikõppeainete kirjeldused on esitatud vastavates ainekavades (lisa 1- 19).

6) Õppeaastal avatavad valikained ja -kursused kinnitatakse õppenõukogu otsusega arvestades võimalusel õpilaste soove, õpetajate ettepanekuid ja kooli võimalusi. Avatavad valikained ja –kursused võib avada erinevalt loendis toodule õpetajate ettepanekul teistes klassides ja klasside üleselt.

(7) **Hariduslike erivajadustega õpilaste õppe korraldus**

1) Hariduslike erivajadustega õpilaste õppe korraldus koolis on reguleeritud dokumendiga „Tugisüsteemid ja nende rakendamise kord Oskar Lutsu Palamuse Gümnaasiumis“

2) Gümnaasium korraldab andekate õpilaste juhendamist

3) Sõltuvalt õpilase hariduslikust erivajadusest võib gümnaasium teha talle muudatusi või kohandusi õppeajas, õppe sisus, õppeprotsessis, õpikeskkonnas või taotletavates õpitulemustes. Piiratud teovõimega õpilase puhul kaasatakse nende muudatuste tegemisse õpilase vanem. Kui muudatuste või kohandustega kaasneb nädalakoormuse või õppe intensiivsuse oluline kasv või kahanemine, tuleb muudatuste rakendamiseks koostada individuaalne õppekava.

4) Kui haridusliku erivajadusega õpilasele koostatud individuaalse õppekavaga nähakse ette riiklikus õppekavas sätestatud õpitulemuste vähendamine või asendamine või kohustusliku õppeaine õppimisest vabastamine, võib individuaalset õppekava rakendada nõustamiskomisjoni soovitusel.

5) Tervislikel põhjustel koduõppel olevale õpilasele koostatakse individuaalne õppekava ning tema õppekoormust võib vähendada kuni kaheksa kursuse võrra iga arvestusliku koduõppel viibitud õppeaasta kohta.

(8) **Õppeainete vahelise lõimingu põhimõtted**

1) Läbivad teemad on üld- ja valdkonnapädevuste, õppeainete ja ainevaldkondade lõimingu vahendiks ning neid arvestatakse koolikeskkonna kujundamisel. Läbivad teemad on aineülesed ja ühiskonnas tähtsustatud ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.

2) Läbivate teemade õpe realiseerub eelkõige:

1. õppekeskkonna korralduses – kooli vaimse, sotsiaalse ja füüsilise õppekeskkonna kujundamisel arvestatakse läbivate teemade sisu ja eesmärke;  
2. aineõppes – läbivatest teemadest lähtudes tuuakse aineõppesse sobivad teemakäsitlused, näited ja meetodid, viiakse koos läbi aineteüleseid, klassidevahelisi ja ülekoolilisi projekte. Õppeainete roll läbiva teema õppes on lähtuvalt õppeaine taotlustest ja õppesisust erinev, olenevalt sellest, kui tihe on ainevaldkonna seos läbiva teemaga;  
3. valikõppeainete valikul – valikõppeained toetavad läbivate teemade taotlusi;  
4. korraldades võimaluse korral koostöös kooli pidaja, paikkonna asutuste ja ettevõtete, teiste õppe- ja kultuuriasutuste ning kodanikuühendustega klassivälist õppetegevust ja huviringide tegevust ning osaledes maakondlikes, üle-eestilistes ja rahvusvahelistes projektides.

3) Õpetuses ja kasvatuses käsitletavad läbivad teemad on:

1. elukestev õpe ja karjääri planeerimine – taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning kujundama oma elu teadlike otsuste kaudu, sealhulgas tegema mõistlikke kutsevalikuid;  
2. keskkond ja jätkusuutlik areng – taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust, on valmis leidma lahendusi keskkonna- ja inimarengu küsimustele;  
3. kodanikualgatus ja ettevõtlikkus – taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ning toetub oma tegevuses riigi kultuurilistele traditsioonidele ja arengusuundadele;  
4. kultuuriline identiteet – taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis;  
5. teabekeskkond – taotletakse õpilase kujunemist teabeteadlikuks inimeseks, kes tajub ja teadvustab ümbritsevat teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi;  
6. tehnoloogia ja innovatsioon – taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas;  
7. tervis ja ohutus – taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ning osalema tervist edendava keskkonna kujundamises;  
8. väärtused ja kõlblus – taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

4) Läbivate teemade kirjeldused on esitatud lisas 24.

5) Läbivate teemade käsitlemist kirjeldatakse ka ainevaldkonniti lahti kirjutatud ainekavades.

6) Läbivate teemade käsitlemise põhimõtted:

1. koolis arvestatakse läbivaid teemasid koolikeskkonna kujundamisel;

2. läbivaid teemasid lõimitakse üld- ja valdkonnapädevustega, õppeainete ja ainevaldkondadega;

3. läbivad teemad on aineülesed ja käsitlevad ühiskonnas tähtsustatud valdkondi ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.

7) Õppetegevus ja selle tulemused kujundatakse tervikuks lõimingu kaudu. Lõiming toetab õpilaste üld- ja valdkonnapädevuste kujunemist.

8) Õppe lõimimine saavutatakse erinevate ainevaldkondade õppeainete ühisosade järgimisel, õppeainete, koolisiseste projektide ja läbivate teemade ühiste rõhuasetuste, õppeülesannete ning –viiside abil. Lõimingu saavutamiseks korraldatakse koolis õpet ja kujundatakse õppekeskkonda ning õpetajate koostööd viisil, mis võimaldab aineülest käsitust.

9) Liikluskasvatus gümnaasiumiastmes

1. Liikluskasvatuse eesmärk gümnaasiumiastmes on õigete ohutust tagavate hoiakute kujundamine, mis loob eelduse ohutu käitumise väärtustamisele;  
2. Gümnaasiumis ohutusalane õpetus laiendab ja süvendab põhikoolis omandatud ohutusalaseid hoiakuid, teadmisi, oskusi ja vilumusi.

3. Liikluskasvatuses taotletavad pädevused on, et õpilane:

1. Väärtustab ohutust, on teadlik riskikäitumise tagajärgedest.
2. Oskab hinnata ohuteguri suurust, teadvustab õnnetuse ahelreaktsiooni võimalikkuse.
3. Oskab kasutada ohutust tagavaid kaitsevahendeid.
4. Mõistab ohtlike ainete tähistuse põhimõtteid.
5. Oskab tulekahju korral tegutseda, teisi aidata ja juhendada, anda esmaabi tulekahjus kannatanule.
6. Teab, et pidurdus- ja peatumisteekonna pikkus sõltub sõiduki kiirusest, tee – ja ilmastikuoludest (vihm, lumi, jää).
7. Oskab abistada ja anda esmaabi uppumisohtu sattunud inimesele.
8. Tunneb liikluseeskirja nõudeid jalakäijale ja juhile.
9. On seaduskuulekas ning gümnaasiumi lõpetajal on oskused, mis toetavad tema enda ja teiste liiklejate toimetulekut ja ohutust erinevates liiklusolukordades nii jalakäijana, sõitjana kui ka juhina.
10. Oskab leida ja omab ülevaadet ohutusalastest kampaaniatest, oskab tuua võrdlusi teiste riikidega.
11. Oskab koostada riskianalüüsi, pidades silmas kooliümbruse (liiklus)keskkonda, teeb ettepanekuid ohutuse suurendamiseks.

4. Liikluskasvatust korraldatakse klassijuhatajatunnis, lõimituna ainetundidesse, loengute, teemapäevade jne kaudu.

10) Õpetuses ja kasvatuses läbivad teemad, loodud tingimused ning läbivate teemade käsitlemise põhimõtted on esitatud õppekava lisas 22.

11) Kooli õppekava lõimimisel järgitakse järgmisi põhimõtteid:

1. õppe lõimimiseks teevad õpetajad koostööd nii omavahel kui ka õpilaste ja vanemate ning teiste organisatsioonide esindajatega;

2. kogu koolikorraldus ja keskkond aitavad kaasa õppe lõimumisele üldpädevuste ja läbivate teemadega;

3. kooli õppe- ja kasvatustöö aluseks on kooli eripärast lähtuv, pädevusi, läbivaid teemasid ning õppe lõimivust arvestav õppekava;

4. ainetevaheliste seoste ja ajalise kooskõla lõiminguviisid määratlevad õpetajad oma töökavades;

5. teemakeskset lõimingut teostatakse ülekoolilistes projektides: kirjandusnädal, vabariigi aastapäev, tervisenädal, ainenädalad jt.

(9) **Uurimistööde korraldus**

1) Gümnaasiumi lõpetamise üheks tingimuseks on uurimistöö sooritamine vähemalt rahuldavale tulemusele.

2) Juhendajateks on koolis töötavad pedagoogid.

3) Juhendamisse võib kaasata kaasjuhendajaid väljastpoolt kooli.

4) Uurimistöö teemad pakuvad õpetajad välja 10.klassi III trimestri alguseks, õpilane võib ka ise teema välja pakkuda.

5) Uurimistöö teema valib 10.klassi õpilane 1.maiks.

6) Uurimistöö teema ja juhendaja kinnitatakse direktori käskkirjaga.

7) Uurimistöö koostatakse vastavalt Oskar Lutsu Palamuse Gümnaasiumi uurimistööde koostamise ja hindamise juhendile.

8) Uurimistöö esitab 11.klassi õpilane juhendajale hiljemalt II trimestri lõpuks.

9) Uurimistööde kaitsmine toimub aprilli kuu jooksul. Täpne kuupäev määratakse direktori käskkirjaga.

10) Kui õpilasuurimust või praktilist tööd on hinnatud mitterahuldava hindega, koostatakse

õpilasele individuaalne õppekava ja antakse talle võimalus korduvaks õpilasuurimuse või

praktilise töö ettevalmistamiseks täiendava .

11) Mitterahuldava hindega hinnatud õpilane peab sooritama järelkaitsmise vähemalt rahuldavale tulemusele hiljemalt antud õppeaasta 20 juuniks.

**§ 4. Üldpädevuste kujundamiseks ja õppekeskkonna mitmekesistamiseks kavandatud tegevused**

(1) **Pädevused**

1) Pädevus on asjakohaste teadmiste, oskuste ja hoiakute kogum, mis tagab suutlikkuse teatud tegevusalal või -valdkonnas tulemuslikult toimida.

2) Oskar Lutsu Palamuse Gümnaasiumi gümnaasiumiastme õppekava taotleb õpilaste üld- ja valdkonnapädevuste kujundamist.

3) Üldpädevused on aine- ja valdkonnaülesed pädevused, mis on väga olulised inimeseks ja kodanikuks kasvamisel. Üldpädevused kujunevad kõikide õppeainete kaudu, aga ka tunni- ja koolivälises tegevuses ning nende kujunemist jälgitakse ja suunatakse õpetajate ning kooli ja kodu ühistöös.

4) Kooli õppekavas taotletavad üldpädevused:

**1. kultuuri- ja väärtuspädevus** – suutlikkus hinnata inimsuhteid ning tegevusi üldkehtivate moraalinormide seisukohast; tajuda ja väärtustada oma seotust teiste inimestega, loodusega, oma ja teiste maade ning rahvaste kultuuripärandiga ja nüüdisaegse kultuuri sündmustega, väärtustada loomingut ja kujundada ilumeelt;

Hinnata üldinimlikke ja ühiskondlikke väärtusi, väärtustada inimlikku, kultuurilist ja looduslikku mitmekesisust; teadvustada oma väärtushinnanguid;  
**2.** **sotsiaalne ja kodanikupädevus** – suutlikkus ennast teostada, toimida teadliku ja vastutustundliku kodanikuna ning toetada ühiskonna demokraatlikku arengut; teada ning järgida ühiskonnas kehtivaid väärtusi; austada erinevate keskkondade reegleid ja ühiskondlikku mitmekesisust; teha koostööd teiste inimestega erinevates situatsioonides; aktsepteerida inimeste ja nende väärtushinnangute erinevusi ning arvestada neid suhtlemisel;  
**3.** **enesemääratluspädevus** – suutlikkus mõista ja hinnata iseennast, oma nõrku ja tugevaid külgi; analüüsida oma käitumist erinevates olukordades; käituda ohutult ja järgida tervislikke eluviise; lahendada suhtlemisprobleeme;  
**4. õpipädevus** – suutlikkus organiseerida õppekeskkonda individuaalselt ja rühmas ning hankida õppimiseks, hobideks, tervisekäitumiseks ja karjäärivalikuteks vajaminevat teavet; planeerida õppimist ning seda plaani järgida; kasutada õpitut, erinevates olukordades ja probleeme lahendades; seostada omandatud teadmisis varemõpituga; analüüsida enda teadmisi ja oskusi, motiveeritust ja enesekindlust ning selle põhjal edasiõppimise vajadusi;  
**5.** **suhtluspädevus** – suutlikkus ennast selgelt, ~~ja~~ asjakohaselt ja viisakalt väljendada nii emakeeles kui ka võõrkeeltes, arvestades olukordi ja suhtluspartnereid ning suhtlemise turvalisust, ennast esitleda, oma seisukohti esitada ja põhjendada; lugeda ning eristada ja mõista teabe- ja tarbetekste ning ilukirjandust; kirjutada eri liiki tekste, kasutades korrektset viitamist, kohaseid keelevahendeid ja sobivat stiili; väärtustada õigekeelsust ja väljendusrikast keelt ning kokkuleppel põhinevat suhtlemisviisi;  
**6.matemaatika-, loodusteaduste ja tehnoloogiaalane pädevus** – suutlikkus kasutada matemaatikale omast keelt, sümboleid ning meetodeid; koolis ja igapäevaelus; suutlikkus kirjeldada ümbritsevat maailma loodusteaduslike mudelite ja mõõtmisvahendite abil ning teha tõenduspõhiseid otsuseid; mõista loodusteaduste ja tehnoloogia olulisust ja piiranguid; kasutada uusi tehnoloogiaid eesmärgipäraselt;  
**7.** **ettevõtlikkuspädevus** – suutlikkus ideid luua ja neid ellu viia, kasutades omandatud teadmisi ja oskusi erinevates elu- ja tegevusvaldkondades; näha probleeme ja neis peituvaid võimalusi, aidata kaasa probleemide lahendamisele; seada eesmärke, koostada plaane, neid tutvustada ja neid ellu viia; korraldada ühistegevusi ja neist osa võtta, näidata algatusvõimet ja vastutada tulemuste eest; reageerida loovalt, uuendusmeelselt ja paindlikult muutustele ning võtta arukaid riske.

**8.** **digipädevus-** suutlikkus kasutada uuenevat digitehnoloogiat toimetulekuks kiiresti muutuvas ühiskonnas nii õppimisel, kodanikuna tegutsedes kui ka kogukondades suheldes; leida ja säilitada digivahendite abil infot ning hinnata selle asjakohasust ja usaldusväärsust; osaleda digitaalses sisuloomes sh tekstide, piltide, multimeediumide loomisel ja kasutamisel; kasutada probleemilahenduseks sobivaid digivahendeid ja võtteid, suhelda ja teha koostööd erinevates digikeskkondades; olla teadlik digikeskkonna ohtudest ning osata kaitsta oma privaatsust, isikuandmeid ja digitaalset identiteeti; järgida digikeskkonnas samu moraali- ja väärtuspõhimõtteid nagu igapäevaelus.

5) Gümnaasiumi lõpetades õpilane:

1. käitub eetiliselt, järgib üldtunnustatud väärtusi ja kõlbluspõhimõtteid;  
2. vastutab oma valikute, otsustuste ja endale võetud kohustuste eest, austab teiste inimeste ja iseenda vabadust, on suveräänne isiksus;  
3. kasutab erinevaid õpistrateegiaid, oskab koostada uurimistööd ja seda esitleda, oskab olla meeskonna liige ja panustada ühiste eesmärkide saavutamisse;  
4. aitab teadlikult kaasa eesti rahvuse, keele, kultuuri ja Eesti riigi säilimisele ja arengule, mõistab eesti kultuuri Euroopa ja teiste rahvaste kultuuri kontekstis; mõistab, väärtustab ja austab oma ja teiste rahvaste kultuuritraditsioone;  
5. suudab hinnata oma taotlusi, arvestades oma võimeid ning võimalusi, oskab ette näha võimalikku edu ja ebaedu, on teadlik erinevatest töövaldkondadest, tööturu suundumustest; oskab hankida teavet edasiõppimise ja tööleidmise võimaluste kohta, kavandab oma karjääri;  
6. kasutab korrektset ja väljendusrikast keelt, oskab argumenteeritult väidelda;  
7. mõtleb kriitiliselt ja loovalt, arendab ning hindab oma ja teiste ideid, põhjendab oma valikuid ning seisukohti;  
8. valdab vähemalt kahte võõrkeelt iseseisva keelekasutaja tasemel;  
9. kasutab matemaatilisi teadmisi ja meetodeid erinevates eluvaldkondades;  
10. omab väljakujunenud loodusteaduslikku maailmapilti ning mõistab nüüdisaegse loodusteaduse olemust, teab globaalprobleeme, võtab kaasvastutuse nende lahendamise eest, väärtustab ja järgib jätkusuutliku arengu põhimõtteid;  
11. kasutab nüüdisaegset tehnoloogiat eesmärgipäraselt ja vastutustundega, hindab tehnoloogiliste rakenduste mõju igapäevaelule, omab kaalutletud seisukohti tehnoloogia arengu ja selle kasutamisega seotud küsimustes;  
12. on kujundanud oma aktiivse kodanikupositsiooni, tunnetab end dialoogivõimelise ühiskonnaliikmena Eesti, Euroopa ja globaalses kontekstis, oskab konflikte vältida ja lahendada, käitub tolerantselt;  
13. hindab heatasemelist kunsti, oskab oma loomingus käsitseda töövahendeid ning kasutada tehnikaid ja materjale;

14. elab tervislikult, oskab hoida ja vajaduse korral taastada oma vaimset ja füüsilist vormi.

(2) **Ainevaldkonna pädevused**

1. Lähedase eesmärgiseade ja õppesisuga õppeained moodustavad ainevaldkonna. Ainevaldkonna peamine eesmärk on vastava valdkonnapädevuse kujunemine, mida toetavad õppeainete eesmärgid ja õpitulemused. Valdkonnapädevuse kujunemist toetavad ka teiste ainevaldkondade õppeained ning tunni- ja kooliväline tegevus.
2. Ainekavades esitatakse nii kooliastme õpitulemused kui ka õpitulemused õppeteemade läbimisel või osaoskuseti. Õpitulemused toetavad valdkonnapädevuste kujunemist. Väärtushoiakuid väljendavaid õpitulemusi numbriliselt ei hinnata, vaid antakse nende saavutatuse kohta õpilasele sõnalist tagasisidet.
3. Kooliastmetes taotletavad pädevused kirjeldavad kokkuvõtvalt õpilase arengut eakohaste üldpädevuste ja valdkonnapädevuste ning õpitulemuste omandatuse kaudu.

4) Kooli õppekavas on järgmised ainevaldkonnad:

1. keel ja kirjandus;  
2. võõrkeeled;  
3. matemaatika;  
4. loodusained;  
5. sotsiaalained;  
6. kunstiained;  
7. kehaline kasvatus.

5) Valdkonnapädevuste kujunemist kirjeldatakse ainekavades.

6) Ainekavades esitatakse nii gümnaasiumi õpitulemused kui ka õpitulemused õppeteemade läbimisel. Õpitulemused toetavad valdkonnapädevuste kujunemist.

7) Väärtushoiakuid väljendavaid õpitulemusi numbriliselt ei hinnata, vaid antakse nende saavutatuse kohta õpilasele sõnalist tagasisidet.

8) Üld- ja valdkonnapädevuste kujundamine tunniväliste tegevuste kaudu on esitatud lisas 20.

9) Õppetöö mitmekesistamiseks kavandatud tegevused on esitatud lisas 21.

(3) **Ülekooliliste ja koolidevaheliste projektide kavandamise põhimõtted**

1) Kool kavandab ja viib läbi järgmisi projekte:

1. õppe-eesmärgilised projektid: ainekesksed ja ainetevahelised projektid, õppekäigud, loengud.

ülekoolilised projektid: traditsioonilised ülekoolilised üritused, kogu kooli hõlmavad ühisprojektid.

2. klassidevahelised projektid: mitme klassi ühised õppe-eesmärgilised väljasõidud,

3. teatrikülastused, ekskursioonid jne.

4. koolidevahelised, üleriigilised või rahvusvahelised projektid.

2) Ülekoolilised ja koolidevahelised projektid kavandatakse enne õppeaasta algust.

3) Ülekoolilised ja koolidevahelised projektid peavad olema kooskõlas Oskar Lutsu Palamuse Gümnaasiumi õppekava õpitulemustega.

4) Ülekoolilised ja koolidevahelised projektid lisatakse kooli üldtööplaani, nende täpsemad kirjeldused esitatakse projektide kavades.

5) Õppenõukogu kinnitab kooli üldtööplaani iga õppeaasta alguseks.

**§ 5. Hindamise ja gümnaasiumi lõpetamise korraldus**

(1) **Hindamine**

1) Hindamise eesmärk on:

1. toetada õpilase arengut;  
2. anda tagasisidet õpilase õppeedukuse kohta;  
3. innustada ja suunata õpilast sihikindlalt õppima;  
4. suunata õpilase enesehinnangu kujunemist, suunata ja toetada õpilast edasise haridustee valikul;  
5. suunata õpetaja tegevust õpilase õppimise ja individuaalse arengu toetamisel;  
6. anda alus õpilase järgmisse klassi üleviimiseks ning kooli lõpetamise otsuse tegemiseks.

2) Hindamine on süstemaatiline teabe kogumine õpilase arengu kohta, selle teabe analüüsimine ja tagasiside andmine. Hindamine on aluseks õppe edasisele kavandamisele. Hindamisel kasutatakse mitmesuguseid meetodeid, hindamisvahendeid ja -viise. Hindamine on õpetamise ja õppimise lahutamatu osa.

3) Õpilasel on õigus saada teavet hindamise korralduse ning saadud hinnete ja hinnangute kohta. Õpilasel on õigus teada, milline hinne või hinnang on aluseks kokkuvõtvatele hinnetele. Hindamise korraldus ning õpilaste ja vanemate hinnetest ja hinnangutest teavitamise kord sätestatakse kooli kodukorras ning hinnete ja hinnangute vaidlustamise kord määratakse kooli õppekavas.

(2) **Kujundav hindamine**

1) Kujundava hindamisena mõistetakse õppe kestel toimuvat hindamist, mille käigus analüüsitakse õpilase teadmisi, oskusi, hoiakuid, väärtushinnanguid ja käitumist, antakse tagasisidet õpilase seniste tulemuste ning vajakajäämiste kohta, innustatakse ja suunatakse õpilast edasisel õppimisel ning kavandatakse edasise õppimise eesmärgid ja teed. Kujundav hindamine keskendub eelkõige õpilase arengu võrdlemisele tema varasemate saavutustega. Tagasiside kirjeldab õigel ajal ja võimalikult täpselt õpilase tugevaid külgi ja vajakajäämisi ning sisaldab ettepanekuid edaspidisteks tegevusteks, mis toetavad õpilase arengut.

2) Õppetunni vältel saab õpilane enamasti suulist või kirjalikku sõnalist tagasisidet õppeainet ja ainevaldkonda puudutavate teadmiste ja oskuste (sealhulgas üldpädevuste, kooliastme õppe- ja kasvatuseesmärkide ja läbivate teemade) kohta. Kogu õppepäeva vältel annavad pedagoogid õpilasele tagasisidet, et toetada õpilase käitumise, hoiakute ja väärtushinnangute kujunemist. Kool reageerib juhtumitele, mis on vastuolus üldtunnustatud väärtuste ning heade tavadega.

3) Õpilane kaasatakse enese ja kaaslaste hindamisse, et arendada tema oskust eesmärke seada ning oma õppimist ja käitumist eesmärkide alusel analüüsida ning tõsta õpimotivatsiooni.

4) Kujundava hindamise ühe vahendina võib kasutada õpimappi. Õpimapp õppimise

päevikuna sisaldab nii õppetöid kui ka tööde analüüsi ja tagasisidet. Õpimappe võib koostada aine- ja valdkonnapõhiselt, läbivate teemade või üldpädevuste kohta.

(3) **Teadmiste ja oskuste hindamine kui kokkuvõtvate hinnete alus**

1) Õpilase teadmisi ja oskusi võrreldakse õpilase õppe aluseks olevas õppekavas toodud oodatavate tulemustega. Ainealaseid teadmisi ja oskusi võib hinnata nii õppe käigus kui ka õppeteema lõppedes. Ainealaste teadmiste ja oskuste hindamise tulemusi võib väljendada kas numbriliste hinnetega viie palli süsteemis või koolisisesele hindamissüsteemile vastavate numbriliste hinnetega.

2) Hindamisel viie palli süsteemis:

1. hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral ja ületavad neid;  
2. hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele;  
3. hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele, kuid esineb puudusi ja vigu;  
4. hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemustes esineb olulisi puudusi;  
5. hindega „1” ehk „nõrk” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemustes esineb olulisi puudusi ja areng puudub.

3) Viie palli süsteemis hinnatavate kirjalike tööde koostamisel ja hindamisel lähtutakse põhimõttest, et kui kasutatakse punktiarvestust ja õpetaja ei ole andnud teada teisiti, koostatakse tööd nii, et hindega „5” hinnatakse õpilast, kes on saavutanud 90–100% maksimaalsest võimalikust punktide arvust, hindega „4” 75–89%, hindega „3” 50–74%, hindega „2” 20–49% ning hindega „1” 0–19%.

4) Kui hindamisel tuvastatakse kõrvalise abi kasutamine või mahakirjutamine, võib vastavat kirjalikku või praktilist tööd, suulist vastust (esitust), praktilist tegevust või selle tulemust hinnata hindega „nõrk”, kui see on ette nähtud kooli õppekavas.

5) Kui kirjalikku või praktilist tööd, suulist vastust (esitust), praktilist tegevust või selle tulemust on hinnatud hindega „puudulik” või „nõrk” või on hinne jäänud panemata, antakse õpilasele võimalus järelevastamiseks või järeltöö sooritamiseks. Järelevastamise ja järeltööde sooritamise kord sätestatakse kooli õppekavas.

(4) **Järelevastamise ja järeltööde läbiviimine**

1) Järelevastamise korraldamisel lähtutakse põhimõttest toetada õpilase soovi õppida.

2) Kokkuleppel õpetajaga on võimalik parandada „rahuldava“ ja „hea“ hindega hinnatud suulist vastust ja kirjalikku või praktilist tööd.

3) Järelevastamine või järeltöö sooritatakse aineõpetajaga kokkulepitud ajal 10 koolipäeva jooksul alates hinde teadasaamisest.

4) Õpilasel on õigus saadud hinnet järele vastata üks kord.

5) Kui järelevastamisel saab õpilane halvema hinde kui oli, siis jääb kehtima järelevastamisel saadud hinne.

6) Järelevastamiste hinded märgitakse e-päevikusse (hinne parandatakse).

7) Kokkuvõtval hindamisel arvestatakse järelevastamise hinnet.

8) Kõik muud järelevastamise või järeltööde sooritamisega seotud nõuded esitab aineõpetaja õpilastele kursuse alguses.

(5) **Üleminekueksamite korraldus ja hindamine**

Üleminekueksamite korraldus ja hindamine on kehtestatud Oskar Lutsu Palamuse Gümnaasiumi üleminekueksamite juhendis.

(6) **Kokkuvõtvad hinded**

1) Õpilase õpitulemusi õppeaines hinnatakse kokkuvõtvalt üldjuhul kursusehinnetega viie palli süsteemis ning kursusehinnete alusel kooliastmehinnetega viie palli süsteemis.

2)Valikkursuste hindamisel võib kasutada hinnanguid „arvestatud” ja „mittearvestatud”, neid hinnanguid ei teisendata viie palli süsteemi ja nende kasutamine sätestatakse valikkursuse ainekavas.

3) Kooliastmehinne pannakse välja õppeaine 10.–12. klassi kursusehinnete alusel.

4) Kursusehinnet saab parandada õpetajaga kokku lepitud ajal. Kokkulepitud parandamise tähtaja märgib õpetaja kursusehinde kommentaaridesse.

5) Kokkulepe tuleb sõlmida nädala jooksul pärast kursusehinde välja panemist. Kui kokkulepet nädala jooksul ei sõlmita, määrab tähtaja õpetaja.

6) Kui kursusehinne on jäänud välja panemata ja õpilane ei ole kasutanud võimalust järele vastata, loetakse kooliastmehinde väljapanekul antud kursuse vältel omandatud teadmised ja oskused vastavaks hindele «nõrk».

7) Kursusehinnet saab parandada üks kord.

8) *kehtetu (august 2019)*

9) *kehtetu (august 2019)*

10) Teistes õppeasutustes (TÜ Teaduskool) läbitud kursuseid võib arvestada lapsevanema avalduse ja kursuse läbimise tõendi alusel kooli lõpetamiseks vajalike kursuste hulka.

Otsuse langetab õppealajuhataja klassijuhataja ettepanekul.

(7) **Käitumise hindamine**

1) Käitumise hindamine gümnaasiumis toimub Oskar Lutsu Palamuse Gümnaasiumi käitumise hindamismudeli alusel (Lisa 23).

2) Käitumist gümnaasiumiastmes hinnatakse aastahindega.

(8) **Üleviimine järgmisesse klassi**

1) Õpilane viiakse järgmisesse klassi kui

1. ühes õppeaines ei ole kaks järjestikust kursust hinnatud hinnetega „2“ („puudulik“),   
   „1“ („nõrk“) või „mittearvestatud“ (edaspidi „võlgnevus“);
2. võlgnevuste arv ühes õppeaines ei ületa 49% (nt kui on kahe kursusega aine, peavad mõlemad olema positiivsed, kui on nelja kursusega aine, peab kolm kursust olema positiivsed)
3. kõik õppekavas ettenähtud kursused on läbitud;
4. ühe õppeaasta jooksul ei tohi olla rohkem kui neli võlgnevust;
5. esimese õppeaasta (10. klass) lõpuks ei ole rohkem kui neli võlgnevust;
6. teise õppeaasta (11. klass) lõpuks ei tohi võlgnevuste arv ületada kuut kursust;
7. *kehtetu (august 2020)*.

2) Kui õpilane ei täida järgmisesse klassi üleviimise tingimusi või nominaalse õppeaja jooksul gümnaasiumi lõpetamise tingimusi ja tema õppeaega ei ole individuaalse õppekava kohaselt pikendatud, arvatakse ta koolist välja.

(9)  **Gümnaasiumi lõpetamine**

1) Gümnaasiumi lõputunnistuse annab gümnaasium õpilasele:

1. kelle kooliastmehinded on vähemalt rahuldavad või valikkursuste puhul rahuldavad või arvestatud;  
2. kes on sooritanud vähemalt rahuldava tulemusega õppeaine kohustuslikule mahule vastavad eesti keele, matemaatika ja võõrkeele (inglise, prantsuse, vene või saksa keeles) riigieksamid.  
3. kes on sooritanud vähemalt rahuldavale tulemusele gümnaasiumi koolieksami;  
4. kes on sooritanud gümnaasiumi jooksul õpilasuurimuse või praktilise töö

2) Õpilased, kes on lõpetanud põhikooli vene või muu õppekeelega koolis või klassis ja on asunud õppima eesti õppekeelega gümnaasiumisse või gümnaasiumiklassi, või õpilased, kes on vene või muu õppekeelega gümnaasiumist või gümnaasiumiklassist asunud õppima eesti õppekeelega gümnaasiumisse või gümnaasiumiklassi, võivad valida, kas sooritavad eesti keele või eesti keele teise keelena riigieksami.

3) Haridusliku erivajadusega õpilasele, kellel käesolevas määruses sätestatud tingimustel kooli õppekavaga või nõustamiskomisjoni soovitusel individuaalse õppekavaga on vähendatud või asendatud käesolevas määruses sätestatud taotletavaid õpitulemusi, on lõpetamise aluseks kooli või individuaalses õppekavas määratud õpitulemuste saavutatus.

4) Õpilane, kellel gümnaasiumiastme kolmanda õppeaasta (12.klass) lõpuks ületab võlgnevuste arv kaheksat kursust, arvatakse õpilaste nimekirjast välja. Talle ei väljastata gümnaasiumi lõputunnistust ja ta ei lõpeta gümnaasiumi.

**§ 6. Õpilaste teavitamise ja nõustamise ning karjääriteenuste (karjääriõppe, sh karjääriinfo ja –nõustamise) korraldus**

(1) **Õpilaste ja vanemate teavitamise ja nõustamise korraldus**

1) Gümnaasium tagab õpilasele võimaluse saada õppekorralduse kohta infot ja nõuandeid

klassijuhatajate, aineõpetajate, õppealajuhataja, direktori vahendusel.

2) Kool tagab õpilasele ning vanematele teabe kättesaadavuse õppe ja kasvatuse korralduse kohta ning juhendamise ja nõustamise õppetööd käsitlevates küsimustes. Peamised õppeteemad, vajalikud õppevahendid, hindamise korraldus ja planeeritavad üritused tehakse õpilasele teatavaks õppetrimestri algul. Sama informatsioon on kättesaadav ka e-päevikus.

3) Õpilasel või tema seaduslikul esindajal on õigus hindeid vaidlustada kümne päeva jooksul pärast hinde teada saamist, esitades kooli direktorile kirjalikult vastava taotluse koos põhjendusega.

4) Kooli direktor teeb otsuse ja teavitab sellest taotluse esitajat kirjalikult viie tööpäeva jooksul otsuse vastuvõtmise päevast alates.

5) Õpilasele tagatakse vähemalt eripedagoogi, psühholoogi ja sotsiaalpedagoogi teenus.

6) Õpilase arengu toetamiseks korraldatakse temaga vähemalt üks kord õppeaasta jooksul arenguvestlus, mille põhjal lepitakse kokku edasises õppes ja arengu eesmärkides. Arenguvestlusel osalevad õpilane, klassijuhataja ja piiratud teovõimega õpilase puhul vanem. Arenguvestlust viiakse läbi vastavalt kooli direktori poolt kehtestatud arenguvestluse korraldamise tingimustele ja korrale.

8) Kooli ja vanemate koostöö koordineerimiseks kutsub direktor kokku statsionaarses õppes õppivate õpilaste vanemate koosoleku arvestusega, et kõigile vanematele antakse vähemalt üks kord aastas võimalus osaleda vanemate koosolekul. Statsionaarse õppe puhul on direktor vähemalt ühe viiendiku klassi õpilaste vanemate nõudmisel kohustatud kutsuma kokku selle klassi õpilaste vanemate koosoleku.

(2) **Karjääriteenuste (karjääriõppe, sh karjääriinfo ja –nõustamise) korraldus**

1) Gümnaasium korraldab õpilaste teavitamist edasiõppimisvõimalustest ja tööturu üldistest suundumustest ning tagab karjääriteenuste (karjääriõpetus, -info või -nõustamine) kättesaadavuse.

2) Oskar Lutsu Palamuse Gümnaasiumis on võimalik õppida valikõppeainena karjääriõpetust (12.klassis 1 kursus).

3) Karjääriteenuse korraldusega koolis tegeleb karjäärikoordinaator.

**§ 7. Õpetajate koostöö ja töö planeerimise põhimõtted**

(1) Õppetöö õppetunnis toimub õpetaja töökava alusel.

(2) Töökava koostatakse igas õppeaines kursuseti.

(3) Töökava kujundatakse välja kooli õppekava alusel ning arvestab klassi omapära ja suundumust, kooli arengusuunda ja eripära, õpilaste vaimseid ja kooli materiaalseid ressursse.

(4) Aineõpetaja töökava sisaldab antud õppeaastal läbitavaid peamisi teemasid, vajalikke õppevahendeid, hindamise korraldust ja planeeritavaid üritusi, millest õpetajad teavitavad õpilasi kursuse algul.

( 5) Töökava sisaldab õpetajate koostöö planeerimise põhimõtteid.

(6) Töökava koostatakse kalenderplaanina elektrooniliselt vormistatud tabelina.

(7) Töökava esitatakse õppealajuhatajale e-päeviku vahendusel vähemalt kursuse alguseks.

**§ 8. Kooli õppekava uuendamise ja täiendamise kord**

(1) Kooli õppekava koostamine ja arendamine eeldab õpilaste ja õpetajate, õpetajate ja juhtkonna, kooli hoolekogu, kooli ja vanemate, kooli pidaja, teiste õppeasutuste ja organisatsioonide koostööd põhikooli riikliku õppekava üldosa mõtestamisel ja ainekavade koostamisel.

(2) Kooli õppekava koostamises ja arendamises kasutatakse erinevaid töövorme, töös osalevad kõik pedagoogid. Õppekava koostamise ja arendamise demokraatliku korralduse eest vastutab kooli direktor.

(3) Kooli õppekava kehtestab kooli direktor. Kooli õppekava ja selle muudatused esitatakse enne kehtestamist arvamuse avaldamiseks kooli hoolekogule, õpilasesindusele ja õppenõukogule.

(4) Andmed kooli õppekava kohta kantakse hariduse infosüsteemi õppekavade ja koolituslubade alamregistrisse.

**§ 9.** *Kehtetu (alates 01.09.2017)*

**LISAD**

(ainekavad lisad 1-19, 25)

Lisa 1 Ainevaldkond „Keel ja kirjandus”

eesti keel lk 4

kirjandus lk 14

Lisa 2 Ainevaldkond „Võõrkeeled”

inglise keel lk 9

„Inglise keele suuline eneseväljendus“ lk 20

„Reisimine ja reisikorraldus“ lk 21

„Ekskursioonid ja giiditöö“ lk 22

„Inglise keel ja meedia“ lk 23

„Inglise keel kui rahvusvaheline keel“ lk 23

„Inglise keele riigieksamikursus“ lk 24

saksa keel lk 25

„Saksa keel ja kultuur“ lk 31

„Saksa keel suhtluskeelena“ lk 36

vene keel lk 40

„Vene keel suhtluskeelena“ lk 54

Lisa 3 Ainevaldkond „Matemaatika”

kitsas matemaatika lk 7

„Kitsa matemaatika riigieksamiks ettevalmistamise kursus“ lk 12

lai matemaatika lk 15

„Loogika“ lk 25

Lisa 4 Ainevaldkond „Loodusained”

bioloogia lk 8

„Rakendusbioloogia“ lk 25

„Loodusteadused, tehnoloogia ja ühiskond“ lk 30

„Keskkonnaökoloogia“ lk 33

keemia lk 36

„Keemiliste protsesside seaduspärasused’ lk 56

„Elementide keemia“ lk 61

„Elu keemia” lk 65

geograafia (loodusgeograafia) lk 67

„Geoinformaatika” lk 73

füüsika lk 75

„Teistsugune füüsika“ lk 109

„Rakenduste loomise ja programmeerimise alused” lk 111

Lisa 5 Ainevaldkond „Sotsiaalained”

ajalugu lk 9

„Üldajalugu – maailma ajalugu: tsivilisatsioonid väljaspool Euroopat” lk 43

„Üldajalugu – Euroopa maade ja Ameerika Ühendriikide ajalugu” lk 50

ühiskonnaõpetus lk 56

inimeseõpetus (perekonnaõpetus) lk 83

geograafia (inimgeograafia) lk 117

„Globaliseeruv maailm“ lk 122

Lisa 6 Ainevaldkond „Kunstiained”

muusika lk 4

kunst lk 12

„Loodus ja kunst“ lk 24

Lisa 7 Ainevaldkond „Kehaline kasvatus”

„Kehalised võimed ja liikumisoskused” lk 15

„Liikumine välistingimustes” lk 19

„ Pallimängud“ lk 24

Lisa 8 Valikõppeaine „Usundiõpetus”

Lisa 9 Valikõppeaine „Riigikaitse”

Lisa 10 Valikõppeaine „Majandus- ja ettevõtlusõpe”

Lisa 11 Valikõppeaine „Filosoofia”

Lisa 12 Valikõppeaine „Uurimistöö alused”

Lisa 13 Valikõppeaine „Meediaõpetus“

Lisa 14 Valikõppeaine „Kultuurilugu“

Lisa 15 Valikõppeaine „Joonestamine“

Lisa 16 Valikõppeaine „Informaatika“

Lisa 17 Valikõppeaine „Paikkonna ajalugu ja turismigeograafia“

Lisa 18 Valikõppeaine „Õpioskused“

Lisa 19 Valikõppeaine „Karjääriõpetus”

Lisa 20 Üld- ja valdkonnapädevuste kujundamine tunniväliste tegevuste kaudu

Lisa 21 Õppetöö mitmekesistamiseks toimuvad tegevused

Lisa 22 Õpetuses ja kasvatuses läbivad teemad, loodud tingimused ning käsitlemise põhimõtted

Lisa 23 Oskar Lutsu Palamuse Gümnaasiumi käitumise hindamismudel

Lisa 24 Läbivate teemade kirjeldused

Lisa 25 Valikõppeaine „Usundilugu“